
ROMANIA

JUDETUL VRANCEA

CONSILIUL LOCAL AL

MUNICIPIULUI FOCSANI

HOTARARE

  Pentru, modificarea  si completarea Statutului SC Transport Public SA Focsani,  
            aprobat  prin  Hotararea Consiliului local al municipiului Focsani nr. 150/1997     

Consiliul local al municipiului Focsani, judetul Vrancea, intrunit in sedinta ordinara;

          - vazand proiectul de hotarare initiat de domnul Primar al municipiului Focsani, raportul comun al Directiei resurse umane si coordonare unitati subordonate, Directiei economice si Serviciului juridic, contencios, administrarea domeniului public si privat, publicitate, inregistrat la nr. 78124/10.12.2007 prin care se propune modificarea  si completarea Statutului SC Transport Public SA Focsani,  aprobat  prin  Hotararea Consiliului local al municipiului Focsani nr. 150/1997, precum si avizul favorabil al Comisiei pentru buget, finante, investitii, libera initiativa, economic si servicii publice ;
          -in conformitate cu prevederile Legii nr.31/1990 privind societatile comerciale, republicata, cu modificarile si completarile ulterioare ;

-in baza art. 36, alin. 3), lit.c) si alin.6), lit.a), pct.14  si in temeiul art. 45, alin. (1) din Legea nr. 215/2001 privind administratia publica locala, republicata in 2007;

HOTARASTE:


Art. I.  Modificarea si completarea Statutului SC Transport Public SA Focsani,  aprobat  prin  Hotararea Consiliului local al municipiului Focsani nr. 150/1997,  dupa cum urmeaza:

A. La capitolul II – Obiectul de Activitate al Societatii se completeaza cu: 
            “Clasa 5010 – comert cu autovehicule”

B. La capitolul IV Adunarea Generala a Actionarilor

1. Art. 1. alin. b) se modifica si va avea urmatorul cuprins: “numeste pe membrii consiliului de administratie, le stabileste remunerarea, ii descarca de activitate si ii revoca”.

    2.Art. 1, alin. c) “– se inlocuieste cu urmatorul cuprins: “numeste si fixeaza durata minima a contractului de audit financiar precum si revocarea auditorului financiar”.

3.Art. 1, alin. i) se modifica si va avea urmatorul cuprins: “examineaza, aproba sau modifica bilantul si contul de profit si pierderi dupa analizarea rapoartelor consiliului de administratie si al auditorului financiar; aproba repartizarea profitului conform legii”.

4.Art. 3. – se completeaza cu un nou alineat si anume: 
“Adunarea generala ordinara se intruneste cel putin o data pe an, in cel mult 5 luni de la data incheierii exercitiului financiar”.

C. Prevederile capitolului V Consiliul de Administratie se abroga si vor fi inlocuite dupa cum urmeaza:

 
Capitolul V  Administrarea societatii

      Art. 1. Sistemul de administrare al societatii este unitar.

      Art. 2. Societatea este administrata de un consiliu de administratie compus din 3 administratori neexecutivi desemnati de adunarea generala a actionarilor pe o perioada de 4 ani.

      Art. 3. 1. Consiliul de Administratie alege dintre membrii sai un presedinte al consiliului de administratie. Presedintele coordoneaza activitatea consiliului de administratie si raporteaza cu privire la aceasta adunarii generale a actionarilor. In cazul in care presedintele se afla in imposibilitatea temporara de a-si exercita atributiile , pe durata starii respective de imposibilitate consiliul de administratie poate insarcina pe un alt administrator cu indeplinirea functiei de presedinte.

 
   2. Membrii consiliului de administratie isi vor exercita mandatul cu loialitate, cu prudenta si diligenta unui bun administrator.


   3. Consiliul de administratie se intruneste la sediul societatii, cel putin o data la trei luni sau ori de cate ori este necesar.


   4. Presedintele convoaca consiliul de administratie, stabileste ordinea de zi, vegheaza asupra informarii adecvate a membrilor consiliului cu privire la punctele aflate pe ordinea de zi si prezideaza intrunirea.


   5. Consiliul de administratie este, de asemenea, convocat la cererea motivata a doi dintre membri sai sau a directorului. In acest caz ordinea de zi este stabilita de autorul cererii. Presedintele este obligat sa dea curs unei astfel de cereri.


   6. Convocarea pentru intrunirea consiliului de administratie va fi transmisa administratorilor cu suficient timp inainte de data intrunirii, termenul putand fi stabilit prin decizie a consiliului de administratie. Convocarea va cuprinde data, locul unde se va tine sedinta si ordinea de zi. Asupra punctelor care nu sunt prevazute pe ordinea de zi se pot lua decizii doar in cazuri de urgenta.


   7.  La fiecare sedinta se va intocmi un proces verbal care va cuprinde numele participantilor, ordinea deliberarilor, deciziile luate, numarul de voturi intrunite si opiniile separate. Procesul verbal va fi semnat de catre presedintele de sedinta si de catre cel putin un alt administrator precum si de secretarul care l-a intocmit.


   8. Directorul si auditorul intern pot fi convocati la orice intrunire a consiliului  de administratie, intrunire la care acestia sunt obligati sa participe. Ei nu au drept de vot.

       Art. 4. 1. Pentru validarea deciziilor Consiliului de administratie este necesara prezenta a cel putin jumatate din numarul membrilor sai.


    2. Deciziile in cadrul consiliului de administratie se iau cu votul majoritatii membrilor prezenti.


    3. Deciziile cu privire la numirea sau revocarea presedintelui consiliului de administratie se iau cu votul majoritatii membrilor consiliului.


    4. Presedintele Consiliului de Administratie va avea votul decisiv in cazul de paritate a voturilor.

       Art. 5. 1. Consiliul de Administratie este insarcinat cu indeplinirea tuturor actelor necesare si utile pentru realizare obiectului de activitate al societatii si care nu contravin legii si prezentului act constitutiv.

    2. Consiliul de administratie are urmatoarele competente de baza, care nu pot fi delegate directorului:

a) stabilirea directiilor principale de activitate si dezvoltare a societatii;

b) stabilirea sistemului contabil si de control financiar si aprobarea planificarii financiare;

c) numirea si revocarea directorului si stabilirea remuneratiei sale;

d)supravegherea activitatii directorului;

e) pregatirea raportului anual, organizarea adunarii generale a actionarilo si implementarea hotararilor acesteia;

f) introducerea cererii pentru deschiderea procedurii insolventei societatii, potrivit Legii nr. 85 / 2006 privind procedura insolventei.

     Art. 6. 1. Consiliul de Administratie deleaga conducerea societatii unui director. Directorul este numit din afara consiliului de administratie.


   2. Puterea de a reprezenta societatea in raporturile cu tertii si in justitie apartine directorului. Consiliului de administratie pastreaza atributia de reprezentare a societatii in raport cu directorul.

      Art. 7. 1. Administratorii sunt solidar raspunzatori fata de societate pentru:

a) realizarea varsamintelor efectuate de asociati;

b) existenta reala a dividentelor platite;

c) existenta registrelor cerute de lege si corecta lor tinere;

d) exacta indeplinire a hotararilor adunarilor generale;

e) stricta indeplinirilor a indatoririlor pe care legea, actul constitutiv le impun.

 
  2. Actiunea in raspundere impotriva administratorilor apartine si creditorilor societatii, care o vor exercita numai in caz de deschidere a procedurii reglementate de Legea nr. 85 / 2006 privind procedura insolventei.


  3. Adminstratorii raspund fata de societate pentru prejudiciile cauzate prin actele indeplinite de director sau de personalul incadrat, cand dauna nu s-ar fi produs daca ei ar fi exercitat supravegherea impusa de indatoririle functiei lor.


  4. Directorul va instiinta consiliul de administratie de toate neregulile constatate cu ocazia indeplinirii atributiilor sale.


  5. Administratorii sunt solidar raspunzatori cu predecesorii lor imediatii daca, avand cunostinta de neregulile savarsite de acestia, nu le comunica auditorului intern sau auditorului financiar.

      Art. 8.  Administratorii vor putea sa incheie acte juridice in numele si in contul societatii prin care sa dobandeasca bunuri pentru societate sau sa instraineze, sa inchirieze, sa schimbe sau sa constituie in garantie bunuri aflate in patrimoniul societatii, a caror valoare depaseste jumatate din valoarea contabila a activelor societatii la data incheierii actului juridic, numai cu aprobarea adunarii generale a actionarilor.

     Art. 9. 1. Administratorul care are intr-o anumita operatiune direct sau indirect, interese contrare intereselor societatii trebuie sa instiinteze despre aceasta pe ceilalti administratori si pe auditorul financiar si sa nu ia parte la nici o deliberare privitoare la aceasta operatiune.


   2. Aceeasi obligatie o are si administratorul in cazul in care, intr-o anumita operatiune stie ca sunt interesate sotul sau sotia sa, rudele sau afinii sai pana la gradul al patrulea inclusiv.
    Art. 10. Daca Consiliul de Administratie constata ca, in urma unor pierderi stabilite prin situatiile financiare anuale aprobate conform legii, activul net al societatii determinat ca diferenta intre totalul activelor si totalul datoriilor acesteia s-a diminuat la mai putin de 65% din valoarea capitalului social subscris, va convoca de indata adunarea generala extraordinare pentru a decide daca societatea trebuie dizolvata.

    Art. 11. 1. Consiliul de administratie are in principal urmatoarele atributii:

a) angajeaza si concediaza personalul societatii si stabileste drepturile si obligatiile acestuia;

b) stabileste politica de personal, grila si modalitatile de salarizare a personalului angajat al societatii in functie de studii si munca efectiv prestata si negociaza contractul colectiv de munca;

c) stabileste indatoririle si responsabilitatile personalului societatii pe compartimente;

d) aproba operatiunile de incasari si plati potrivit competentelor acordate;

e) aproba operatiunile de cumparare si vanzare de bunuri potrivit competentelor acordate;

f) aproba incheierea, rezilierea sau rezolutiunea contractelor potrivit competentelor acordate;

g) stabileste tactica si strategia de marketing a societatii;

h) aproba preturile si tarifele practicate de societate pentru activitatile secundare si propune spre aprobare Consiliului local preturi si tarife pentru activitatea principala de transport public;

i) stabileste modul de amortizare a mijloacelor fixe si durata normata de utilizare a acestora;

j) supune anual spre aprobare adunarii generale a actionarilor, dupa incheierea exercitiului economico-financiar, raportul cu privire la activitatea societatii, bilantul si contul de profit si pierderi pe anul precedent, repartizarea profitului si acoperirea pierderilor, precum si programul de activitate si proiectul de buget al societatii pe anul in curs;

k) inregistreaza in registrul comertului numirea directorului precum si a oricarei schimbari in persoana administratorilor sau auditorului financiar.

 
   2. Atributele prevazute la litera a, c, d, e, f, g si i pot fi delegate directorului prin  decizie a consiliului de administratie.


   3. Directorul este responsabil cu luarea tuturor masurilor aferente conducerii societatii in limitele obiectului de activitate al acesteia si cu respectarea competentelor exclusiv rezervate de lege si de actul constitutiv consiliului de administratie si adunarii generale a actionarilor. Directorul va informa consiliul de administratie in mod regulat si corespunzator asupra operatiunilor intreprinse si a celor avute in vedere.


   4. Modul de organizare a activitatii directorului este stabilit prin decizie a consiliului de administratie.

D. Prevederile cap. VI Gestiunea Societatii Comerciale, se abroga si vor fi inlocuite dupa cum urmeaza:

 
Cap. VI. Auditul financiar si auditul intern

      Art.1. Situatiile financiare anuale ale societatii vor fi auditate de catre un auditor financiar, persoana fizica sau juridica, in conditiile prevazute de lege.
      Art. 2. 1. Societatea organizeaza auditul intern potrivit normelor metodologice specifice acestei activitati.


    2. Modalitatea si procedura de raportare a auditorului intern se realizeaza potrivit normelor generale privind exercitarea activitatii de audit intern.

       Art. 3. 1. Auditorul financiar este obligat sa supravegheze gestiunea societatii, sa verifice daca situatiile anuale sunt legal intocmite si in concordanta cu registrele, daca acestea din urma sunt tinute regulat si daca evaluarea elementelor patrimoniale s-a facut conform regulilor stabilite pentru intocmirea si prezentarea situatiilor financiare.


  2. Despre toate acestea, precum si asupra propunerilor pe care le va considera necesare cu privire la situatiile financiare si repartizarea profitului, auditorul financiar va prezenta adunarii generale a actionarilor un raport amanuntit.

      Art. 4. 1. Adunarea generala a actionarilor aproba situatiile financiare anuale numai daca acestea sunt insotite de raportul auditorului financiar.


  2. Consiliul de administratie va prezenta auditorului financiar si auditorului intern, cu cel putin 30 de zile inainte de ziua stabilita pentru sedinta adunarii generale a actionarilor situatia financiara anuala pentru exercitiul financiar precedent insotita de raportul sau de documentele justificative.

      Art. 5.  Auditorul financiar sau, dupa caz, auditorul intern va aduce la cunostinta membrilor consiliului de administratie neregulile in administrare si incalcarile dispozitiilor legale si ale prevederilor actului constitutiv pe care le constata, iar in cazurile mai importante le va aduce la cunostinta adunarii generale a actionarilor.

           Art. II. Se imputerniceste d-nul Seciu Romeo, mandatar al Consiliului local al municipiului Focsani in Adunarea Generala a Actionarilor la SC Transport Public SA Focsani sa semneze modificarile la Actul Constitutiv al Societatii  aprobate in art. I , in vederea inregistrarii la Oficiul Registrului Comertului.


Art.  III. Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului municipiului Focsani, care va asigura executarea acesteia prin Directia administratie publica locala, Directia resurse umane si coordonare unitati subordonate, Directia economica, Serviciul juridic-contencios, administrarea domeniului public si privat, publicitate si SC Transport Public SA Focsani. 
       PRESEDINTE DE SEDINTA,                            

             Racosanu Victor
                                                                                        Contrasemneaza,

                                                             SECRETARUL MUNICIPIULUI FOCSANI

                                                                                  Corhana Eduard Marian

Municipiul Focsani, 18 decembrie 2007

